C 204/6
DA
Den Europæiske Unions Tidende
12.6.2023
Med henblik på at bevare fleksibiliteten i forbindelse med eventuelle fælles tilsynsaktiviteter med hensyn til de ad hoc-tilsynsbetænkeligheder, der måtte opstå, bør det være muligt at udvide fælles tilsynsaktiviteter til områder, der ikke var forudset på tidspunktet for den foregående årlige revision.
I denne forbindelse glæder ECB sig over muligheden for, at de kompetente myndigheder for EU-CCP'er kan anmode om bistand i det igangværende tilsynsarbejde (11)i overensstemmelse med princippet »uden tvang og uden forbud«.
Hvis der oprettes fælles tilsynshold som fastsat i Kommissionens forslag, vil ECB støtte clearingmedlemmernes relevante tilsynsmyndigheders deltagelse i JST'er i betragtning af betydningen af forbindelsen mellem clearingmedlemmer og EU-CCP'er og af de relevante udstedende centralbanker og tilsynsorganer i betragtning af deres bredere systemiske perspektiv på risikostyring for CCP'er.
1.2
Den Europæiske Værdipapir- og Markedstilsynsmyndighed
1.2.1 ESMA’s rolle med hensyn til at fremme tilsynsmæssig konvergens og grænseoverskridende risikoreduktion En velfungerende kapitalmarkedsunion kræver nøje afstemt praksis i EU's tilsyn med CCP’er.
Med henblik på yderligere at fremme tilsynsmæssig konvergens og en konsekvent anvendelse af EMIR på tværs af EU-CCP'er støtter ECB forslagene om at styrke ESMA's rolle som en af de europæiske tilsynsmyndigheder.
ESMA bør navnlig have stemmeret i kollegierne og afgive udtalelser om udkast til tilsynsafgørelser vedrørende den årlige revision og evaluering, marginkrav og inddragelse af tilladelse.
ECB støtter også den foreslåede proces for ESMA's udtalelser til EU-CCP'ens kompetente myndighed (12).
Dette er i fuld overensstemmelse med ESMA's horisontale deltagelse i alle kollegier og dens deraf følgende særlige kapacitet og vigtige rolle med hensyn til at fremme en konsekvent vurdering af fælles spørgsmål på tværs af kollegier.
1.2.2 Grænseoverskridende koordinering i krisesituationer ECB er enig i, at der er behov for at styrke Unionens rammer for koordinering mellem relevante myndigheder i tilfælde af stresssituationer, der mere generelt påvirker eller sandsynligvis vil påvirke EU-CCP'er eller centralt clearede markeder.
Dette er afgørende både med henblik på at identificere og håndtere afsmitningsrisici på EU-plan, der opstår som følge af stresssituationer hos de enkelte EU-CCP'er, på et tidligt tidspunkt og med henblik på at opnå en velkoordineret og fælles reaktion på sådanne nødsituationer i hele EU.
En mere specifik ramme for nødsituationer vil bidrage til at afklare de relevante myndigheders og CCP'ers forventninger til de praktiske skridt, der skal følges, fremskynde Unionens reaktion på sådanne nødsituationer og mindske den eventuelle risiko for modstridende tilgange fra disse myndigheders side.
ECB glæder sig derfor over den foreslåede revision af bestemmelserne om nødsituationer (13), herunder præciseringen af relevante nødscenarier, ESMA's formelle koordinerende rolle, ESMA's mulighed for direkte at indhente de oplysninger, der er nødvendige for denne koordinerende rolle, og ESMA's beføjelse til at udstede nødhenstillinger til de kompetente myndigheder i situationer, hvor mere end én EU-CCP vil blive påvirket af nødsituationen, eller hvor hændelser på EU-plan destabiliserer grænseoverskridende centralt clearede markeder.
En velkoordineret reaktion på alvorlige stresssituationer, der påvirker central clearing i Unionen, kræver et effektivt samspil mellem CCP-Tilsynsudvalget og andre relevante myndigheder.
De relevante udstedende centralbanker bør derfor altid indbydes til møder i CCP-Tilsynsudvalget, der indkaldes, når udviklingen på de finansielle markeder kan have en negativ indvirkning på markedslikviditeten, transmissionen af pengepolitikken eller betalingssystemernes smidige funktion.
Dette vil også sikre overensstemmelse med tilgangen i forordningsforslaget, hvor udstedende centralbanker vil blive inddraget i alle drøftelser om EU-CCP'er (jf. afsnit 1.3.1 nedenfor).
(11) Jf. forordningsforslagets artikel 1, nr.
18), hvorved der indsættes en ny artikel 23b, stk.
2d, i EMIR.
(12) Jf. forordningsforslagets nr.
12) og 17).
(13) Jf. forordningsforslagets artikel 1, nr.
19).